Иван Бунин
Моряк

Превод от руски: Петър Велчев, 2008

chitanka.info

Цяла нощ бе дремещо морето,

корабът от леност се измъчи,

на носа — лик на Свети Никола[1],

а фенер малинов — на кърмата.

На разсъмване сме вече в Патра[2],

щил цари, морето е зелено,

а на изток в блясък портокалов

заснежени планини сияят.

Имам ли пари, отивам в кръчма,

пия чай с лимон, или мастика.

После ще почивам! Я по-бързо

дайте ми мезе и силно вино!

Хапнал, пийнал, отмалял блажено,

наргиле ще смуча, а кръчмарят

ще ми се подсмихва, чак дордето

в дълъг клюн носът му се превърне.

1913

[1] Свети Никола е покровител на моряците и изображението му е било поставяно на носа на корабите. ↑

[2] Патра — гръцки пристанищен град на полуостров Пелопонес. Наргиле — ориенталски прибор за пушене на тютюн. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.